KOMISSION ASETUS (EY) N:o 2116/96,
annettu 4 päivänä marraskuuta 1996,
tariffikattojen ja yhteisön suorittaman tilastovalvonnan vahvistamisesta viitepaljouksien rajoissa tietyille Kyproksesta, Egyptistä, Jordaniasta, Israelista, Tunisiasta, Syyriasta, Maltasta, Marokosta ja miehitetyiltä alueilta peräisin oleville tuotteille annetun neuvoston asetuksen (EY) N:o 934/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tariffikattojen ja yhteisön suorittaman tilastovalvonnan vahvistamisesta viitepaljouksien rajoissa tietyille Kyproksesta, Egyptistä, Jordaniasta, Israelista, Tunisiasta, Syyriasta, Maltasta, Marokosta ja miehitetyiltä alueilta peräisin oleville tuotteille 10 päivänä huhtikuuta 1995 annetun neuvoston asetuksen (EY) N:o 934/95 (1), sellaisena kuin se on muutettuna asetuksella (EY) N:o 585/96 (2), ja erityisesti sen 3 ja 4 artiklan,
sekä katsoo, että
asetuksella (EY) N:o 934/95 on vahvistettu tariffikatot ja aloitettu yhteisön tilastovalvonta viitepaljouksien rajoissa tietyille Kyproksesta, Egyptistä, Jordaniasta, Israelista, Tunisiasta, Syyriasta, Maltasta, Marokosta ja miehitetyiltä alueilta peräisin oleville tuotteille,
kyseiset tariffitoimenpiteet, jotka on vahvistettu EY:n ja Välimeren kolmansien maiden sopimusten ja miehitetyiltä alueilta peräisin olevien tuotteiden tullietuusmenettelyä koskevan neuvoston asetuksen (ETY) N:o 1134/91 (3), sellaisena kuin se on muutettuna asetuksella (EY) N:o 539/96 (4), mukaisesti, ovat luonteeltaan monivuotisia,
asetuksen (EY) N:o 934/95 liitteissä tarkoitettujen toimenpiteiden voimassaolokausi päättyy 1 päivän marraskuuta 1994 ja 31 päivän joulukuuta 1996 välisenä aikana,
ennen uusien tullietuussopimusten mahdollista voimaantuloa ja yhdistetyn nimikkeistön ja Taric-koodien muutokset huomioon ottaen on tarpeen muuttaa 1 päivästä marraskuuta 1996 asetuksen (EY) N:o 934/95 liitteet, jotta Välimeren kolmannet maat voivat jatkaa kyseisten tuotteiden vientiä tullietuusmenettelyssä siten kuin olemassa olevissa sopimuksissa määrätään,
Euroopan yhteisön ja Maltan assosiointisopimuksen (5), jota on täydennetty lisäpöytäkirjalla (6), täydentävällä pöytäkirjalla (7) ja kyseisen sopimuksen ensimmäisen välivaiheen jatkamisesta annetulla pöytäkirjalla (8), liitteessä I olevan 2 artiklan 4 kohdassa määrätään, että jos sellaisen tuotteen, johon sovelletaan tariffikattoja, tuonti on peräkkäisinä vuosina alle 90 prosenttia vahvistetusta määrästä, yhteisö lykkää kyseisten kattojen soveltamista, ja
tässä asetuksessa säädetyt toimenpiteet ovat tullikoodeksikomitean lausunnon mukaisia,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 934/95 seuraavasti:
1) Korvataan otsikossa ja 2 artiklassa ilmaisu "miehitetyiltä alueilta" ilmaisulla "Länsirannalta ja Gazan alueelta".
2) Korvataan liitteet tämän asetuksen liitteillä.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan
- 1 päivästä marraskuuta 1996 liitteen II järjestysnumeron 18.0380 osalta,
- 1 päivästä joulukuuta 1996 liitteen II järjestysnumeron 18.0060, 18.0310 ja 18.0340 osalta,
- 1 päivästä tammikuuta 1997 liitteen I ja liitteen II muiden järjestysnumeroiden osalta.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä marraskuuta 1996.